Pioneer 1

Pioneer 1 (også kjent som Able 2) var en amerikansk romsonde som var ment å skulle nå månen. Den ble skutt opp 11. oktober 1958 med en Thor-Able-rakett fra Cape Canaveral. Dette var den første sonden som ble skutt opp av NASA, som da nylig var blitt opprettet.

Under oppskytinga førte en feiljustert ventil i det øvre rakettsteget til feilaktige akselerometerdata, som igjen førte til en feilavfyring som sendte sonden inn i en ballistisk bane. Etter 43 timer, den 13. oktober 1958, gikk Pioneer 1 derfor inn i jordatmosfæren over det sørlige Stillehavet i stedet for å nå månen. Dermed kunne ikke Pioneer 1 nå målet om å gi detaljerte bilder av månen. Derimot returnerte sonden brukbare data om strålinga rundt jorda.

Pioneer 1 veide 34,2 kilogram, hvorav 17,8 kg kom fra de vitenskapelige instrumentene.

Eksterne lenker 
 Pioneer 1 - NASA

Pioneer-programmet
Romsonder